《家园即事》
明代·邹迪光

买得菟裘已十年，朅来归隐共周旋。为山直割云头石，凿沼频偷地底泉。

清梵自天投宝篆，疏钟挟雨答朱弦。生平不少蛾眉妒，剩有烟霞与作缘。

作者简介：常州府无锡人，字彦吉，号愚谷。万历二年进士。官至湖广副使。年四十，罢官。工诗画，卒年七十余。有《郁仪楼集》、《调象庵集》、《石语斋集》、《文府滑稽》。